ساده سئروز سیست اکثر حاللاردا بیر بؤی‌رک‌ده تک-تک، بعضی حاللاردا ایسه چوخ‌لو میقداردا آشکار ائدیلیر. سولیتار سئروز سیستلر بیر چوخ حاللاردا تصادفه‌ن قارین بوش‌لوغونو و یا سیدیک یوللارینی یوخلایان زامان آشکار ائدیلیر. بعضی حاللاردا سیست بؤیریین سطحین‌ده فیبروز کاپسول ایچری‌سین‌ده یئرلشیر. بعضی حاللاردا ایسه بؤی‌رک پارئنخیماسین‌دان اینکیشاف ائدرک کاساجیقلارا تضییق ائدیر و اوندا موختلیف دئفورماسییالار تؤره‌دیر. سولیتار سیستلرین دیاقنوزونون قویولماسم‌دا رئنتگئنولوژی موایینه اصوللارینین بؤیوک اهمیتی واردیر. رئنتگئنولوژی موایینه‌ده بؤی‌رک سطحین‌ده یئرلشه‌ن، بؤیریین سیلوئتین‌دن کنارا چیخان اووال و یا گیرده شکیل‌ده، کنارلاری هامار اولان کؤلگه‌لیک تؤره‌دیر. بؤی‌رک پارئنخیماسم‌دا یئرلشون سیستلر ایسه بؤی‌رک لیه‌نین‌ده. گیرده چیخینتیلار شکلین‌ده دئفئکتلر عمله گتیریر. بو زامان بؤی‌رک کؤلگلیینین اؤلچوسو بؤیوموش اولور. سولیتار سیستلر بؤی‌رک اطرافینا و یا بؤی‌رک لیه‌نینه پارتلایا بیلر. بعضی حاللاردا ایسه اونون دیواری کیرجلشیر. بو زامان رئنتگئنوقرام‌دا دیوارلاری توند کؤلگه‌لیک‌لی، گیرده فورمالی کؤلگه‌لیک آشکار ائدیلیر. دئرموید سیستلرده اگر سوموک و یا دیش اولارسا عادی رئنتگئنولوژی موایینه‌ده کؤلگه‌لیک داخیلین‌ده علاوه کؤلگه‌لیکلر ده گؤرونور. بؤی‌رک سیستلرینین آشکار ائدیلمه‌سین‌ده اوبزور موایینه ایله یاناشی ائکسکرئتور اوروقرافییا، پیئلوقرافییا، آنگیوقرافییا و پنئومورئتروپئریتونئومون دا بؤیوک اهمیتی واردیر.